Ilmasta veteen -lämpöpumppu vai maalämpö? Näin ne toimivat - Rakennusmaailma
Ilmavesilämpöpumppu toimii samalla periaatteella kuin muutkin lämpöpumput. Laitteessa on kaksi lämmönvaihdinta: höyrystin ja lauhdutin. Ilmavesilämpöpumppu ottaa lämmitysenergiaa ulkoilmasta ja siirtää energian kiinteistön ja käyttöveden lämmitykseen useimmiten sisäyksikkönä toimivan energiavaraajan kautta.
Toisin kuin maalämpöpumppu, ilmavesilämpöpumppu ei tarvitse lämpökaivoa tai maakeruupiiriä, joten se soveltuu sellaiseenkin kohteisiin, joihin maalämpöpumpun asennus ei maaperän laadusta johtuen ole mahdollista.
Toisin kuin ilmalämpöpumppu, ilmavesilämpöpumppu toimii talon päälämmitysjärjestelmänä. Sillä voidaan lämmittää myös lämmin käyttövesi ja hoitaa koko talon lämmitystarve, mutta kylmimpiä aikoja varten se tarvitsee kuitenkin varajärjestelmän. Siksi järjestelmässä on sähkövastukset. Joitakin ilmavesilämpöpumppuja voi käyttää myös kesäaikaiseen jäähdytykseen.
Ilmavesilämpöpumppu voidaan asentaa myös vanhan, mutta vielä säästettävän öljykattilan rinnalle, jolloin sähkön sijasta lämmitykseen voidaan käyttää pahimmilla pakkasilla öljyä.
Suomen lämpöpumppuyhdistyksen SULPU ry:n tilastojen mukaan ilmavesilämpöpumppuja myytiin viime vuonna noin 7 000-8 000 kappaletta. Niistä suurin osa menee remonttikohteisiin. Lämpöpumppuvalmistaja Niben koulutus- ja tuotepäällikkö Jussi Kummun mukaan ilmavesilämpöpumppu onkin hyvä vaihtoehto maalämmölle, sillä laitevalmistajat ovat kehittäneet laitteitaan viime vuosina erittäin paljon ja ne toimivat nykyisin luotettavasti jo pohjoisimmassakin Suomessa.
Ilmavesilämpöpumppu maksaa asennettuna noin 10 000 €. Maalämpöpumpun hinta energiakaivoineen on noin 12 000 €.
Lue lisää TM Rakennusmaailman artikkeleista:
Sähkönsäästöä ilmasta veteen -pumpulla
Uusimmat ilmasta veteen -lämpöpumput
Maalämpö syrjäytti öljylämmityksen
Maalämpö myös pohjavesialueella
Avainsanat ilma-vesilämpöpumput maalämpöpumput
Näin pidät omakotitalon paloturvallisena
Suurin osa tulipaloista johtuu ihmisen omasta toiminnasta. Omakotitalossa tulisi...
8 vinkkiä vuokravaraston valitsemiseen
Kullankalliita asumisneliöitä kuormittavat liiat tavarat, mutta minne kausikamat...
Liikaa jynssäystä ja lotrausta: ”Puhdistusaineiden yliannostelu pilaa kodi...
Suomalaiskodeissa jynssätään pintoja tarpeettomasti, voimaperäisesti ja väärillä...
Rakennusmateriaalit Vanha hirsimökki remontoitiin savella ja kalkkilaastilla
Vanha hirsimökki remontoitiin savella ja kalkkilaastilla
1920-luvulla hirsistä rakennettu saunamökki remontoitiin perusteellisesti k...
Sähkölaitteiden turvallisuus on parantunut, mutta led-valaisimissa o...
Vaarallisia sähkölaitteita löytyi viime vuonna markkinoilta aiempaa vähemmä...
Nuoret eivät haikaile omistusasumisen perään: Kotona vietetään yhä v...
Nuoret eivät enää haikaile omistusasunnon perään, vaan asuvat mieluummin vu...